รายงานวันจันทร์-รีสอร์ตชานกรุง-ปาร์คแห่งแรกที่บางนา สวนน้องใหม่บางนาภิรมย์
สำนักงานเขตบางนา ได้ย้ายจากที่ทำการเดิม อยู่ติดกับโรงพยาบาลไทยนครินทร์ ใกล้ห้างบิ๊กซีบางนาประมาณ กม. 4 ถนนบางนา–ตราด มาอยู่ที่ถนนสรรพาวุธกว่า 2 เดือนแล้ว ทั้งนี้ ที่ทำการสำนักงานเขตบางนาแห่งใหม่ดูแตกต่างจากสำนักงานเขตอื่นๆ เพราะมีสวนหย่อมร่มรื่นสวยงาม ชื่อว่า สวนบางนาภิรมย์,สวนบางนาภิรมย์ หรือรีสอร์ตแห่งบางนา แห่งนี้ มีที่มาเช่นไร รายงานวันจันทร์ วันนี้จะไปฟังเรื่องราวจาก คุณวัลยา วัฒนรัตน์ ผู้อำนวยการเขตบางนา,--------------------,ถาม สวนบางนาภิรมย์ มีที่มาอย่างไร,ผอ.วัลยา,สำนักงานเขตบางนาแห่งใหม่ เดิมเป็นที่ตั้งบริษัทไม้อัดไทย จำกัด ต่อมาเลิกกิจการและขายที่ดินให้กับ กทม.เนื้อที่ประมาณ 50 ไร่ เนื่องจากเนื้อที่กว้างมาก กทม.จึงมีนโยบายให้ก่อสร้างเป็นศูนย์ราชการ ประกอบด้วย สำนักงานเขต โรงพยาบาล ดับเพลิง ขณะนี้อยู่ระหว่างการออกแบบ เบื้องต้นให้ย้ายสำนักงานเขตบางนามาอยู่ก่อน โดยสร้างเป็นอาคารชั่วคราวจนกว่าแบบศูนย์ราชการจะแล้วเสร็จ,ทั้งนี้ ตัวอาคารสำนักงานเขตใช้พื้นที่บริเวณริมขอบ เพื่อความสะดวกในการรื้อถอนในอนาคต ทำให้พื้นที่ตรงกลางว่าง เขตจึงได้ปรับปรุงพื้นที่ ซึ่งเดิมเป็นป่าต้นกระถินยักษ์จัดทำเป็นสวนหย่อม เนื้อที่ประมาณ 4 ไร่ อยู่ระหว่างด้านหน้าอาคารกับลานจอดรถ มีคูน้ำล้อมรอบ คนที่มาติดต่อราชการจะต้องเดินผ่านสวนหย่อมมายังอาคาร จะได้สัมผัสต้นไม้ เห็นความเขียว ความสวยงาม ที่เครียดมาก็จะเบาลง ส่วนคนที่นั่งรออยู่ในอาคาร สามารถมองเห็นสวนหย่อมจะได้รู้สึกสดชื่น สบายใจ และคลายความเครียด ความกังวล,ถามการจัดสวนเน้นรูปแบบใด,ผอ.วัลยา,การจัดสวนหย่อมจะเน้นการปลูกหญ้า สไตล์ยุโรป ตกแต่งด้วยไม้ดอกไม้ประดับ อายุสั้น เพื่อความสะดวกในการรื้อถอน หรือล้อมย้ายไปปลูกที่อื่น มากกว่าไม้ยืนต้นขนาดใหญ่ เนื่องจากพื้นที่ตรงนี้มีโครงการก่อสร้างศูนย์ราชการ โดยต้นไม้ที่นำมาปลูกเป็นการย้ายจากจุดอื่นหรือเป็นต้นไม้ที่ทางเขตเพาะขึ้นเอง ไม่ได้ใช้งบประมาณจัดซื้อ รวมถึงวัสดุอุปกรณ์ตกแต่งสวนก็นำเอาของเก่ามาดัดแปลงกลับมาใช้ใหม่,ช่วงต้นปีอากาศเย็นสบายคล้ายรีสอร์ตในต่างจังหวัด จึงมีประชาชนจำนวนมากเข้ามาถ่ายภาพเก็บไว้เป็นที่ระลึก และมีการแชร์ภาพต่อๆกันผ่านทางโซเชียลต่างๆ ทำให้สวนบางนา-ภิรมย์ เป็นที่รู้จักมากยิ่งขึ้น ถือเป็นความภูมิใจของทางเขต ช่วงนี้ต้นไม้อาจจะแห้งเพราะอากาศร้อน แต่พอถึงฤดูฝน ต้นไม้เริ่มแตกกิ่งใบ พื้นที่จะดูเขียวมากขึ้น ขณะนี้จัดทำเลนขี่จักรยาน,รอบสวนอีก เพื่อใช้ประโยชน์พื้นที่ให้สูงสุด,ถามฟีดแบ็กเป็นอย่างไร,ผอ.วัลยา,คนชอบมาก เพราะสวนบางนาภิรมย์ เป็นสวนหย่อมแห่งแรกของเขตบางนา ซึ่งทางเขตเปิดให้ประชาชนเข้ามาใช้บริการทุกวัน ช่วงเย็นๆจะมีคนแวะเวียนเข้ามาพักผ่อน ถ่ายรูป วันหยุดเสาร์อาทิตย์ ก็เข้ามาทำกิจกรรมแบบครอบครัว ทางเขตยินดีต้อนรับ แต่ขอให้ปฏิบัติตามคำแนะนำของเจ้าหน้าที่ หากทุกคนช่วยกันดูแลสวนบางนาภิรมย์ก็จะสดใส ร่มรื่น อยู่คู่กับคนบางนาไปอีกนาน.
สวนบางนาภิรมย์ หรือรีสอร์ตแห่งบางนา แห่งนี้ มีที่มาเช่นไร รายงานวันจันทร์ วันนี้จะไปฟังเรื่องราวจาก คุณวัลยา วัฒนรัตน์ ผู้อำนวยการเขตบางนา 
รายงานวันจันทร์,สำนักงานเขตบางนา,ที่ทำการเดิม,โรงพยาบาลไทยนครินทร์,ถนนสรรพาวุธ,สวนบางนาภิรมย์,รีสอร์ตแห่งบางนา,วัลยา วัฒนรัตน์,ทีมข่าวกทม.